open-index/open-wikipedia-markdown huggingface dataset:
Τσιουάουα (πόλη)

Η **Τσιουάουα** () είναι η πρωτεύουσα της μεξικανικής πολιτείας Τσιουάουα. Η πόλη με πληθυσμό 809.232 κατοίκους, η Τσιουάουα είναι η δεύτερη μεγαλύτερη στην πολιτεία, μετά την Σιουδάδ Χουάρες και 16η μεγαλύτερη στη χώρα. Ο δήμος Τσιουάουα έχει σύμφωνα με την απογραφή του 2010 819.543 κατοίκους. Δεν είναι γνωστό από που προέρχεται το όνομα Τσιουάουα, αλλά θεωρείται ότι προέρχεται από την λέξη στη νάουατλ γλώσσα Ξικουαούουα (Xicuauhua), που σημαίνει "ανάμεσα σε δύο νερά" ή από τη Ταραούμαρα "ξηρός και αμμώδης".

Η πόλη ιδρύθηκε το 1709 ως Ρεάλ ντε Σαν Φρανσίσκο ντε Κουέγιαρ (Real de San Francisco de Cuéllar). Η πόλη αναπτύχθηκε γρήγορα ως μεταλλευτικό, εμπορικό και στρατιωτικό κέντρο στη μάχη ενάντια στους Απάτσι και η πολιτική και διοικητική της σημασία αυξήθηκε. Η πόλη ήταν τόπος θανάτωσης πολλών από τους αρχηγούς του Μεξικανικού Πολέμου της Ανεξαρτησίας, συμπεριλαμβανομένου του Μιγκέλ Ιδάλγο ι Κοστίγια. Σήμερα η πόλη είναι μεγάλο βιομηχανικό κέντρο, αλλά σε αυτήν υφίσταται ιδιαίτερα υψηλή εγκληματικότητα, από τις υψηλότερες στη χώρα.

## Παραπομπές


Κατηγορία:Πόλεις του Μεξικού
Φόιμπα

thumb|right|250px|Σχηματική απεικόνιση μιας φόιμπα.
**Φόιμπα** (ιταλ:Foiba) (πληθυντικός:Φόιμπε) είναι ο όρος που χρησιμοποιείται στην Ιταλική περιοχή της Βενέτσια Τζούλια για να περιγράψει τα μεγάλα βάραθρα (ή κάθετα σπήλαια ή κοιλότητες), τα οποία υπάρχουν σε σημαντικό αριθμό στη συγκεκριμένη γεωγραφική ζώνη αλλά και σε περιοχές της Σλοβενίας και Κροατίας. Τα  συγκεκριμένα βάραθρα δεν αποτελούν ένα ξεχωριστό είδος σπηλαίων, όπως συχνά αναφέρεται λανθασμένα, αλλά είναι αποκλειστικά ένας όρος για να περιγραφούν οι  καρστικές καταβόθρες, οι οποίες στην περιοχή αυτή συχνά εμφανίζουν τεράστιες διαστάσεις.

## Ετυμολογία
Ο όρος προέρχεται από το λατινικό *fovea* (τάφρος)  και χρησιμοποιήθηκε  πρώτη φορά σε μια επίσημη έκθεση του 1770 από τον Ιταλό φυσιοδίφη Αλμπέρτο Φόρτις, ο οποίος έγραψε μια σειρά από βιβλία για το καρστικό ασβεστολιθικό οροπέδιο της Δαλματίας.

## Οι σφαγές των Φόιμπε
thumb|right|290px|Η φόιμπα του Πιζίνο.
Σήμερα ο  όρος «Φόιμπε» συνήθως συνδέεται με τις σφαγές που διαπράχθηκαν από τους Γιουγκοσλάβους αντάρτες κατά τη διάρκεια αλλά και αμέσως μετά τη λήξη του Δευτέρου Παγκοσμίου Πολέμου. Στην πραγματικότητα μόνο μια μειοψηφία του συνόλου των θυμάτων πέθανε από τη ρίψη στα βάραθρα. Οι περισσότεροι έχασαν τη ζωή τους στις φυλακές, στα στρατόπεδα συγκέντρωσης αλλά και από τις κακουχίες κατά τη μεταφορά τους.
Περαιτέρω σύγχυση προκαλεί το γεγονός ότι πολλές από τις λεγόμενες «*Φόιμπε*» ήταν στην πραγματικότητα λατομεία: η περίφημη «*[[Φόιμπα της Μπαζοβίτσα]]*»  για παράδειγμα, ήταν στην πραγματικότητα ένα εγκαταλελειμμένο πηγάδι κοντά σε ένα ανθρακωρυχείο. Το πιο θεαματικό βάραθρο είναι εκείνο του Πιζίνο με βάθος 100 μέτρα και πλάτος 20 μέτρα.

## Παραπομπές


## Βιβλιογραφία
* Alberto Fortis (scienziato)|Alberto Fortis, Viaggio in Dalmazia. Marsilio, Venezia, 1986.
* Fabio Forti, Grotte del Carso triestino. Genesi ed evoluzione. Lint Editoriale Associati, Trieste, 1999.
* Fabio Forti, Carso triestino. Guida alla scoperta dei fenomeni carsici. Lint Editoriale Associati, Trieste, 1996.

Κατηγορία:Σπήλαια
Κατηγορία:Γεωγραφικοί σχηματισμοί
Κατηγορία:Γεωγραφία της Ιταλίας
Κατηγορία:Γεωγραφία της Σλοβενίας
Μάρσιο Ρομπέρτο ντο Σάντος

Ο **Μάρσιο Ρομπέρτο ντο Σάντος** (πορτογαλικά: *Márcio Roberto dos Santos*, γεννήθηκε 15 Σεπτεμβρίου 1969), γνωστός ως **Μάρσιο Σάντος** είναι Βραζιλιάνος πρώην διεθνής ποδοσφαιριστής, που αγωνίστηκε ως αμυντικός σε ομάδες η Ιντερνασιονάλ, η Φιορεντίνα και ο Άγιαξ. 

Γεννήθηκε στο Σάο Πάολο. Ήταν μέρος της Εθνικής Βραζιλίας η οποία κατέκτησε το Παγκόσμιο Κύπελλο Ποδοσφαίρου 1994, όπου σκόραρε και ένα γκολ στη φάση των ομίλων απέναντι στην Εθνική Καμερούν. 
Ωστόσο, δεν κατάφερε να σκοράρει στη διαδικασία των πέναλτι στον τελικό απέναντι στην Εθνική Ιταλίας, αλλά η Εθνική Βραζιλίας κατάφερε να κατακτήσει τελικά το τρόπαιο. Συμμετείχε σε 43 παιχνίδια της Εθνικής Βραζιλίας μεταξύ 1990 και 1997, σκοράροντας 5 γκολ.

## Παραπομπές


## Πηγές

*Προφίλ στο national-football-teams

Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές ολυμπιακής ομάδας Βραζιλίας
Κατηγορία:Ποδοσφαιριστές Σπορτ Κλαμπ Ιντερνασιονάλ
Κατηγορία:Ποδοσφαιριστές Μποταφόγκο ντε Φουτεμπόλ ε Ρεγκάτας
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Ατλέτικο Μινέιρο
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές Σάντος Φουτεμπόλ Κλούμπε
Κατηγορία:Ποδοσφαιριστές Σαντόνγκ Λουνένγκ Ταϊσάν ΦΚ
Κατηγορία:Ποδοσφαιριστές Κλουμπ Μπολίβαρ
Κατηγορία:Ποδοσφαιριστές Γκρέμιο Εσπορτίβο Νοβοριζοντίνο
Κατηγορία:Ποδοσφαιριστές Ασοσιασάο Ατλέτικα Πορτουγκέσα (Σάντος)
Κατηγορία:Ποδοσφαιριστές Σοσιεντάντε Εσπορτίβο ντο Γκάμα
Κατηγορία:Ποδοσφαιριστές Ζοϊνβίλε Εσπόρτε Κλούμπε
Κατηγορία:Ποδοσφαιριστές Παουλίστα Φουτεμπόλ Κλούμπε
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Σέριε Α
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Παράξενα Παιχνίδια

Το **Παράξενα Παιχνίδια** (Πρωτότυπος τίτλος: **Funny Games**) είναι ταινία, γυρισμένη το 1997 σε σκηνοθεσία Μίχαελ Χάνεκε.  Συμμετείχε στο Φεστιβάλ των Καννών του 1997 όπου και προκάλεσε αντιδράσεις από κοινό και κριτικούς. Δέκα χρόνια αργότερα ο σκηνοθέτης γύρισε ξανά την ταινία στα αγγλικά με πρωταγωνιστές τους Ναόμι Γουότς, Τιμ Ροθ και Μάικλ Πιτ. Το σενάριο της ταινίας παρουσιάζει επιρροές από την υπόθεση Λίοπολντ και Λεμπ που απασχόλησε την κοινή γνώμη το 1924 στις Η.Π.Α.
## Παραπομπές


Κατηγορία:Ταινίες του 1997
Κατηγορία:Ψυχολογικές θρίλερ ταινίες
Κατηγορία:Αυστριακές ταινίες
Κατηγορία:Γερμανόφωνες ταινίες
Κατηγορία:Γαλλόφωνες ταινίες
Κατηγορία:Ταινίες σε σκηνοθεσία Μίχαελ Χάνεκε
Κατηγορία:Αυστριακές δραματικές ταινίες
Διαμέρισμα Ατλάντικο

Ο **Ατλάντικός** (ισπανικά: Atlántico) είναι ένα διαμέρισμα της Κολομβίας. Βρίσκεται στα βόρεια της χώρας και συνορεύει με την Καραϊβική Θάλασσα. Αποτελείται από 23 δήμους.

Η έκταση του διαμερίσματος είναι 3.319 τ.χλμ. και ο πληθυσμός της εκτιμάται στους 2.314.447 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Διαμερίσματα της Κολομβίας
Ιπποκλείδης

Ο **Ιπποκλείδης**, γιος του Τεισάνδρου, ήταν μέλος της πλούσιας οικογένειας των Φιλαϊδών της αρχαίας Αθήνας που υπηρέτησε ως επώνυμος άρχων το έτος 566-565 π.Χ.

Κατά την περίοδο που υπηρέτησε ως επώνυμος άρχων, φρόντισε για να στηθεί άγαλμα στην Αθηνά Προμάχο και καθιέρωσε το θεσμό των Παναθηναίων

Για αυτόν έχει μείνει από τον Ηρόδοτο γνωστή η ιστορία για τη συμμετοχή του ως υποψήφιου στην επιλογή του μνηστήρα της Αγαρίστης, όταν ο πατέρας της, ο τύραννος Κλεισθένης της Σικυώνας (σημερινό Κιάτο στην Κορινθία) τον κάλεσε, μαζί με άλλους, για να κρίνει ποιόν θα πάρει ως σύζυγο.. Ο Κλεισθένης αποφάσισε να παντρέψει την κόρη του Αγαρίστη με τον «άριστον των Ελλήνων» και κάλεσε υποψήφιους από γνωστές οικογένειες όλου του ελληνικού κόσμου, τους οποίους φιλοξένησε. Παραβρέθηκαν περίπου δεκατέσσερις, από την Ιταλία (από τη Σύβαρη και τη Σίτη), από την Επίδαμνο του Ιονίου, την Αιτωλία, την Πελοπόννησο, την Αθήνα, την Ερέτρια, τη Θεσσαλία και από τους Μολοσσούς της Ηπείρου. Από την Αθήνα ήταν ο Ιπποκλείδης γιος του Τεισάνδρου και ο Μεγακλής, γιος του Αλκμέωνος. Ο Κλεισθένης θεώρησε καλύτερο τον Ιπποκλείδη και την τελευταία ημέρα θυσίασε εκατό βόδια και έδωσε δείπνο και για τους μνηστήρες και για όλους του Σικυωνίους, στο οποίο θα ανακοίνωνε την επιλογή του. Εκεί, όταν ήπιαν, ο Ιπποκλείδης κάλεσε τον αυλητή και άρχισε να χορεύει, κάτι που δεν άρεσε πολύ στον Κλεισθένη. Όταν δε ζήτησε ένα τραπέζι και συνέχισε το χορό ανεβαίνοντας σε αυτό, ο Κλεισθένης θεώρησε αναίδεια το χορό. Ιδιαίτερα δε, όταν ο Ιπποκλείδης χόρεψε ισορροπώντας, στηρίζοντας το κεφάλι του στο τραπέζι, και «χειρονόμησε» με τα πόδια του (όπως αναφέρει ο Ηρόδοτος), ο Κλεισθένης εξερράγη και του είπε: «Ω παι Τεισάνδρου, απόρχησαο γε μεν τον γάμον!» (Ω γιε του Τεισάνδρου, με το χορό σου έχασες τον γάμο) και ο Ιπποκλείδης του απάντησε: «**Ου φροντίς Ιπποκλείδη**» (δε τον νοιάζει τον Ιπποκλείδη), μια φράση που ο Ηρόδοτος αναφέρει ότι έμεινε παροιμιώδης. Ο Κλεισθένης έδωσε τελικά την κόρη του στον Μεγακλή και έστειλε τους μνηστήρες σπίτια τους δίνοντάς τους δώρο ένα τάλαντο αργύρου και λέγοντάς του ότι αν δεν είχε παρά μόνο μια παρθένα (την κόρη του) για να δώσει, θα τους διάλεγε όλους.

## Αναφορές


Κατηγορία:Αρχαίοι Αθηναίοι
Κατηγορία:Επώνυμοι άρχοντες
Σιναλόα

Η **Σιναλόα** (ισπανικά: *Sinaloa*, επίσημα * Estado Libre y Soberano de Sinaloa*) είναι μία από τις 31 πολιτείες του Μεξικού. Χωρίζεται σε 18 δήμους και πρωτεύουσα είναι το Κουλιακάν. Άλλες σημαντικές πόλεις είναι το Μαζατλάν και το Λος Μότσις. Ο πληθυσμός της υπολογίζεται σε 2.806.664 κατοίκους, κατατάσσεται δηλαδή 16η ανάμεσα στις πολιτείες.

Η Σιναλόα βρίσκεται στο δυτικό βόρειο Μεξικό. Συνορεύει με την πολιτεία Σονόρα στα βόρεια, Τσιουάουα και Ντουράνγκο στα ανατολικά και Ναγιαρίτ στα νότια. Στα ανατολικά βρίσκεται η οροσειρά Δυτική Σιέρρα Μάδρε και στα ανατολικά έχει εκτεταμένες ακτογραμμές στον Κόλπο της Καλιφόρνιας. Η Σιναλόα έχει έκταση 57.337 χλμ² (18η μεγαλύτερη) και σε αυτή την έκταση περιλαμβάνονται τα νησιά Παλμίτας Βέρδε, Παλμίτας ντε λα Βίρχεν, Αλταμούρα, Σάντα Μαρία, Σαλιάκα, Μακαπούλε και Σαν Ιγνάσιο.

## Παραπομπές


## Εξωτερικοί σύνδεσμοι
* 

Κατηγορία:Πολιτείες του Μεξικού
In the Absence of Pink

**In the Absence of Pink** ή **Knebworth '85** είναι ο τίτλος του ζωντανά ηχογραφημένου διπλού δίσκου του χαρντ ροκ συγκροτήματος Deep Purple, ο οποίος κυκλοφόρησε to 1991 από την "Connoisseur" και επανεκδόθηκε στις 30 Ιουνίου του 1998, από την ίδια εταιρεία. Η ηχογράφηση του δίσκου έγινε από το ραδιόφωνο του "BBC" στις 22 Ιουνίου του 1985, κατά τη διάρκεια της περιοδείας του συγκροτήματος για την προώθηση του δίσκου "*[[Perfect Strangers (album)|Perfect Strangers]]*". Η εν λόγω συναυλία είναι η μοναδική που έδωσε το συγκρότημα επί βρετανικού εδάφους μέχρι την περιοδεία για τον επόμενο δίσκο, "*[[The House of Blue Light]]*", όταν και έπαιξαν στο στάδιο Γουέμπλεϊ στις 3 Μαρτίου του 1987.

Οι Deep Purple εμφανίστηκαν σε αυτό το φεστιβάλ σαν πρώτο όνομα, ενώ πριν από αυτούς στη σκηνή ανέβηκαν συγκροτήματα όπως οι Scorpions, UFO, Meatloaf, κ.α.. Τη συναυλία παρακολούθησαν 80.000 φίλοι του συγκροτήματος υπό συνεχή βροχή και ο δίσκος πήρε την ονομασία του από την ατάκα του τραγουδιστή Ίαν Γκίλαν, "What we all need now is a tremendous amount of pink. But, in the absence of pink, here's some blues" *(Αυτό που όλοι χρειαζόμαστε είναι μία μεγάλη δόση από ροζ. Αλλά στην απουσία του ροζ, ορίστε λίγα μπλουζ)*.

## Τα τραγούδια του δίσκου
; CD 1
# Highway Star *(Blackmore, Gillan, Glover, Lord, Paice) - 6:57
# Nobody's Home *(Blackmore, Gillan, Glover, Lord, Paice) - 4:08
# Strange Kind of Woman *(Blackmore, Gillan, Glover, Lord, Paice) - 8:47
# [[A Gypsy's Kiss]] *(Blackmore, Gillan, Glover) - 6:20
# Perfect Strangers** ''(Blackmore, Gillan, Glover) - 6:54
# [[Lazy]] ''(Blackmore, Gillan, Glover, Lord, Paice) - 7:03
# [[Knockin' at your Back Door]] ''(Blackmore, Gillan, Glover) - 9:10

; CD 2
#<li value=8> Difficult to Cure ''(Beethoven) - 9:23
# [[Space Truckin]] ''(Blackmore, Gillan, Glover, Lord, Paice) - 14:49
# [[Speed King]] ''(Blackmore, Gillan, Glover, Lord, Paice) - 10:12
# [[Black Night]] ''(Blackmore, Gillan, Glover, Lord, Paice) - 6:43
# [[Smoke on the Water]] ''(Blackmore, Gillan, Glover, Lord, Paice) - 10:24

== Τα μέλη των Deep Purple ==
Το **In the Absence of Pink** ηχογραφήθηκε από τη [[Κατάλογος μελών των Deep Purple|δεύτερη σειρά μελών]] του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των **Deep Purple**. Τα μέλη της ήταν τα εξής:

* **Ίαν Γκίλαν** - ''φωνητικά''
* **Ρίτσι Μπλάκμορ** - ''κιθάρα''
* **Τζον Λορντ** - ''πλήκτρα''
* **Ρότζερ Γκλόβερ** - ''μπάσο''
* **Ίαν Πέις*' - *τύμπανα''

## Παραπομπές

## Πηγές
* Knebworth 1985 - the archive ,a history of Uk rock festivals
* Deep Purple - Knebworth 1985 - Deep-Purple.net
* Deep Purple Setlist at Knebworth Park Festival - Setlist.fm

Κατηγορία:Δισκογραφία των Deep Purple
Κατηγορία:Άλμπουμ του 1991
Lacrimosa

Ο όρος **Lacrimosa** (λατινική λέξη που σημαίνει πλήρης δακρύων, θρήνου) μπορεί να αναφέρεται:
## Μουσική
:*Lacrimosa (Ρέκβιεμ), μέρος της ακολουθίας Dies Irae.
:*Lacrimosa (συγκρότημα), διμελές συγκρότημα gothic.
:*Lacrimosa (τραγούδι), τραγούδι των Kalafina.

## Αστρονομία
:*208 Λακριμόζα, αστεροειδής της κύριας ζώνης.
Μονοκύτταρος οργανισμός

[thumb|right|[Βαλόνια βεντρικόσα|Βαλόνια Βεντρικόσα  (*Valonia ventricosa*) ένα από τα μεγαλύτερα μονοκύτταρα είδη]]

**Μονοκύτταρος οργανισμός** είναι ο ζωντανός οργανισμός που αποτελείται από ένα και μόνο κύτταρο, σε αντιδιαστολή με έναν πολυκύτταρο οργανισμό, που αποτελείται από πολλά κύτταρα. Ιστορικά, οι μονοκύτταροι οργανισμοί μερικές φορές αναφερόταν ως «μονάδες».

Τα προκαρυωτικά, η πλειοψηφία των πρωτίστων, και κάποια είδη μυκήτων είναι μονοκύτταροι οργανισμοί. Παρόλο που μερικοί από αυτούς τους οργανισμούς ζουν σε αποικίες, εξακολουθούν να είναι μονοκύτταροι οργανισμοί. Αυτοί οι οργανισμοί ζουν μαζί, αλλά κάθε κύτταρο στην αποικία αυτή είναι ίδιο. Ωστόσο, κάθε κύτταρο πρέπει να εκτελεί όλες τις διεργασίες ζωής για να επιζήσει. Σε αντιδιαστολή, ακόμη και οι απλούστεροι πολυκύτταροι οργανισμοί έχουν εξειδικευμένα κύτταρα που το καθένα εξαρτάται και από άλλα προκειμένου να επιζήσει. 

Κάποιοι οργανισμοί, όμως, είναι μερικώς μονοκύτταροι και μερικώς πολυκύτταροι, όπως το *Dictyostelium discoideum*. Άλλα μπορεί να είναι μονοκύτταροι και πολυπύρηνοι, όπως τα μυξογάστρια (*Myxogastria*) και το πλασμώδιο (*Plasmodium*).

Από την άλλη, το *Candidatus Magnetoglobus multicellularis*, συγκενικό με τα δελταπρωτοβακτήρια (*Deltaproteobacteria*), είναι πολυκύτταρο προκαρυωτικό. Δεν είναι μονοκύτταρο ον, ούτε μια αποικία προκαρυωτικών.

Οι περισσότεροι μονοκύτταροι οργανισμοί είναι μικροσκοπικού μεγέθους και έτσι ταξινομούνται στους μικροοργανισμούς. Ωστόσο, κάποια μονοκύτταρα πρώτιστα και βακτήρια είναι μακροσκοπικά, δηλαδή ορατά και από «γυμνό» οφθαλμό. Μερικά παραδείγματα μονοκύτταρων οργανισμών περιλαμβάνουν:
# Τα ξενοφυφόρα (*Xenophyophores*), πρωτόζωα της συνομοταξίας τρηματοφόρα, είναι το μεγαλύτερα γνωστά παραδείγματα, με το *Syringammina fragilissima* να φθάνει μια διάμετρο ως και 20 εκατοστόμετρα.
# Ο νουμμουλίτης (*Nummulite*), επίσης τρηματοφόρο.
# Το βαλόνια βεντρικόσα (*Valonia ventricosa*), μια άλγη της τάξης των χλωροφυκών, που μπορούν να φθάσουν μια διάμετρο από 1 ως 4 cm.
# Η ακεταβουλάρια (*Acetabularia*), μακροφύκος.
# Η καυλέρπη (*Caulerpa*), μακροφύκος.
# Η σφαιρική γκρόμια (*Gromia sphaerica*), μια αμοιβάδα.
# Η θειομαργαρίτα της Ναμίμπια (*Thiomargarita namibiensis*), το μεγαλύτερο βακτήριο, που φθάνει σε διάμετρο ως και 750 μικρόμετρα.
# Το Επουλοπίσκιο φισελσόνι (*Epulopiscium fishelsoni*), ένα βακτήριο.

## Αναφορές και σημειώσεις


Κατηγορία:Ζωντανοί οργανισμοί
Κύπελλο ΟΥΕΦΑ 1971-1972

Το Κύπελλο ΟΥΕΦΑ της αγωνιστικής περιόδου 1971-1972 ήταν το 1ο που διοργανώθηκε, αντικαθιστώντας το Κύπελλο Διεθνών Εκθέσεων.Το τρόπαιο κατέκτησε η αγγλική Τότεναμ που επικράτησε της επίσης αγγλικής Γούλβερχαμπτον Γουόντερερς (Γουλβς) μετά από διπλή αναμέτρηση με συνολικό σκορ 3-2.
Ο πρώτος γύρος ξεκίνησε στις 14 Σεπτεμβρίου 1971 και η  διοργάνωση ολοκληρώθηκε 17 Μαΐου 1972. 64 ομάδες πήραν μέρος στην κλήρωση του 1ου γύρου.
Πρώτος σκόρερ της διοργάνωσης αναδείχθηκε ο Ντέρεκ Ντούγκαν των φιναλίστ Γουλβς με 9 τέρματα.

## Πρώτος γύρος
Τα παιχνίδια έγιναν στις 14–16 και 29–30 Σεπτεμβρίου 1971. Ομάδες από την ίδια χώρα δεν μπορούσαν να κληρωθούν μεταξύ τους σε αυτή τη φάση.

|}
1 Αυτό το ματς έγινε στο Ρέικιαβικ.
2 Η Χάλεσερ αποκλείστηκε από τη διοργάνωση μετά τον πρώτο αγώνα
3 Η Βλάζνια Σκόδρα αποβλήθηκε από τη διοργάνωση λόγω προβλημάτων με τη βίζα.

## Δεύτερος γύρος
Οι αγώνες έγιναν στις 19–21 Οκτωβρίου and 2–4 Νοεμβρίου 1971. Ομάδες από την ίδια χώρα δεν μπορούσαν να κληρωθούν μεταξύ τους σε αυτή τη φάση.

|}
1 Αυτό το ματς έγινε στο Ντεν Μπος.
2 Ο Πανιώνιος τιμωρήθηκε με αποκλεισμό μετά από τα επεισόδια που έγιναν στο παιχνίδι στην Ουγγαρία.

## Τρίτος γύρος
Οι αγώνες έγιναν στις 23–24 Νοεμβρίου και 8 Δεεμβρίου 1971. Ομάδες από την ίδια χώρα δεν μπορούσαν να κληρωθούν μεταξύ τους σε αυτή τη φάση.

|}

## Προημιτελική Φάση
Οι αγώνες έγιναν στις 7,9 και 21,24 Μαρτίου 1972.

|}

## Ημιτελική Φάση
Οι αγώνες έγιναν στις 5 και 19 Απριλίου 1972.

|}

## Τελικός

|}

### 1ος αγώνας

### 2ος αγώνας

Κατηγορία:Ποδόσφαιρο το 1971
Κατηγορία:Ποδόσφαιρο το 1972
Κατηγορία:Κύπελλο ΟΥΕΦΑ
Οαχάκα (πολιτεία)

Η **Οαχάκα** ή **Οαξάκα** (ισπανικά: *Oaxaca*, επίσημα * Estado Libre y Soberano de Oaxaca*) είναι μία από τις 31 πολιτείες του Μεξικού. Η πολιτεία χωρίζεται σε 571 δήμους, από τους οποίους οι 418 διοικούνται από ένα σύστημα Usos y costumbres (Έθημα και παραδόσεις) με αναγνωρισμένες μορφές αυτοδιοίησης. Πρωτεύουσα και μεγαλύτερη πόλη της πολιτείας είναι η Οαχάκα δε Χουάρες. Σύμφωνα με την απογραφή του 2010 έχει 3.801.962 κατοίκους (κατατάσσεται 10η).

Η Οαχάκα έχει έκταση 93.793 χλμ² (5η μεγαλύτερη). Βρίσκεται στο νοτιοδυτικό Μεξικό. Συνορεύει με τις πολιτείες Γκερρέρο στα δυτικά, Πουέμπλα στα βορειοδυτικά, Βερακρούς στα βόρεια και Τσιάπας στα ανατολικά. Στα νότια έχει εκτεταμένη ακτογραμμή στον Ειρηνικό. Το ανάγλυφο της Οαχάκα είναι ανώμαλο με τις οροσειρές Σιέρρα Μάδρε ντελ Σουρ και Σιέρρα Μάδρε Οαχάκα να κυριαρχούν. Ανάμεσα στις οροσειρές υπάρχουν λίγες κοιλάδες, με σημαντικότερες τις κεντρικές κοιλάδες, όπου βρίσκεται η πρωτεύουσα.

Η πολιτεία είναι γνωστή για τους αυτόχθονες λαούς της, από τους οποίους γνωστότεροι είναι οι Ζαποτέκοι και οι Μιξτέκοι, ενώ αναγνώριζονται επίσημα ακόμη 14 φυλετικές ομάδες. Οι πολιτισμοί αυτοί έχουν διατηρηθεί καλύτερα εξαιτίας του έντονου αναγλύφου της πολιτείας που τους απομόνωσε. Οι περισσότεροι ζουν στη περιοχή των κεντρικών κοιλάδων, η οποία είναι σημαντικός τουριστικός προορισμός εξαιτίας των αρχαιολογικών της τόπων, όπως το Μόντε Αλμπάν, τα ντόπια τεχνουργήματα και πολιτισμό. Ένας άλλος σημαντικός τουριστικός προορισμός είναι το Ουατούλκο. Μαζί με τις πολιτείες Βερακρούς και Τσιάπας έχει τη μεγαλύτερη βιοποικιλότητα όσον αφορά τον αριθμό ειδών αμφίβιων, ερπετών, θηλαστικών και φυτών.

## Παραπομπές


## Εξωτερικοί σύνδεσμοι
* 

κατηγορία:Πολιτείες του Μεξικού
Α.Ο. Κασσιόπης

Ο **Αθλητικός Όμιλος Κασσιόπης** ήταν ελληνικό ποδοσφαιρικό σωματείο το οποίο έδρευε στην Κασσιόπη Κέρκυρας και ιδρύθηκε το 1984.

## Ιστορία
Ο Α.Ο. Κασσιόπης εξασφάλισε την άνοδό του στην Γ΄ Εθνική την αγωνιστική περίοδο 2011–2012, τερματίζοντας πρώτος στον 5ο όμιλο της Δ΄ Εθνικής. Έγινε έτσι η δεύτερη επαγγελματική ομάδα του νησιού της Κέρκυρας μετά τον Α.Ο. Κέρκυρα. Επίσης, ο Α.Ο. Κασσιόπης αναδείχθηκε 2 φορές κυπελλούχος της Ε.Π.Σ. Κέρκυρας, τις περιόδους 1985–1986 και 2011–2012.

Τον Ιούλιο του 2013 και ενώ ο Α.Ο. Κασσιόπης μόλις είχε πετύχει την άνοδό του στη Β΄ Εθνική, προχώρησε σε συγχώνευση με τον Α.Ο. Κέρκυρα, το οποίο είχε μόλις υποβιβαστεί στην ίδια κατηγορία. Ο νέος σύλλογος έφερνε τον Αριθμό Φορολογικού Μητρώου (Α.Φ.Μ.) του Α.Ο. Κασσιόπης, με την επωνυμία «Αθλητικός Όμιλος Κασσιόπης Κέρκυρα» σύμφωνα με απόφαση του τοπικού Πρωτοδικείου από τον Οκτώβριο του 2013 σε αντίθεση με την αίτηση αναγνώρισης σωματείου ως «Ποδοσφαιρική Αθλητική Ένωση Κέρκυρα» συγκεκριμένα που είχαν καταθέσει οι εμπνευστές της κίνησης.

Την περίοδο 2020–2021 η διοίκηση της ομάδας δεν δήλωσε συμμετοχή στο πρωτάθλημα της Β΄ Εθνικής έτσι ώστε να συμμετάσχει σε εκείνο της Γ΄ Εθνικής ως «Ποδοσφαιρική Αθλητική Ένωση Κέρκυρα». Τις τελευταίες αγωνιστικές συμμετείχε ως «Α.Ο. Κασσιόπης» και τελικώς υποβιβάστηκε στα πρωταθλήματα της Ε.Π.Σ. Κέρκυρας.

Η ομάδα διαλύθηκε οριστικά στις 27 Αυγούστου του 2021.

## Έμβλημα
Έμβλημα της ομάδας ήταν μία καθιστή φιγούρα που συμβολίζει τον Κάσσιο Δία.

## Τίτλοι – Διακρίσεις
* Δ΄ Εθνική: 1 (2011–2012)
* Πρωταθλήματα Ε.Π.Σ. Κέρκυρας: 2 (1993–1994, 2010–2011)
* Κύπελλα Ε.Π.Σ. Κέρκυρας: 2 (1985–1986, 2011–2012)
* Φιναλίστ Σούπερ Καπ Ε.Π.Σ. Κέρκυρας: 1 (2011)

## Διαδρομή σε εθνικές κατηγορίες

## Παραπομπές


## Εξωτερικοί σύνδεσμοί
* Πρώην επίσημος ιστότοπος

Κατηγορία:Αθλητικοί σύλλογοι Κέρκυρας
Κατηγορία:Ιδρύσεις αθλητικών συλλόγων το 1984
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1984
Δημήτρης Κουντούρης

Το ονοματεπώνυμο **Δημήτρης Κουντούρης** μπορεί να αναφέρεται σε κάποιο από τα παρακάτω πρόσωπα:

* Δημήτρης Κουντούρης (μουσικός), Έλληνας μουσικός
* Δημήτρης Κουντούρης (ιατρός), Έλληνας ιατρός
Τσιάπας

Η **Τσιάπας** (ισπανικά: *Chiapas*, επίσημα: *Estado Libre y Soberano de Chiapas*) είναι μία από τις 31 πολιτείες του Μεξικού. Χωρίζεται σε 118 δήμους και πρωτεύουσα και μεγαλύτερη πόλη είναι η Τούξτλα Γκουτιέρρες. Άλλες σημαντικές πόλεις είναι οι Σαν Κριστόμπαλ ντε λας Κάσας, Κομιτάν και Ταπατσούλα. Σύμφωνα με την απογραφή του 2010 έχει 4.796.580 κατοίκους (κατατάσσεται 7η).

Η Τσιάπας βρίσκεται στο νοτιοανατολικό Μεξικό και είναι η νοτιότερη πολιτεία της χώρας. Έχει έκταση 73.289 χλμ² (10η μεγαλύτερη). Συνορεύει με τις πολιτείες Ταμπάσκο βόρεια, Βερακρούς βορειοδυτικά και Οαχάκα δυτικά. Στα ανατολικά συνορεύει με τη Γουατεμάλα και στα νότια βρέχεται από τον Ειρηνικό Ωκεανό. Η πολιτεία έχει υγρό, τροπικό κλίμα και παλιότερα καλυπτόταν από τροπικό δάσος, αλλά αυτό το δάσος έχει καταστραφεί και τη θέση του έχουν πάρει αγροτικές καλλιέργειες. Μαζί με τις πολιτείες Βερακρούς και Οαχάκα έχει τη μεγαλύτερη βιοποικιλότητα όσον αφορά τον αριθμό ειδών αμφίβιων, ερπετών, θηλαστικών και φυτών.

Στη Τσιάπας βρίσκονται οι αρχαίες πόλεις των Μάγιας Παλένκε, Γιαξτσιλάν, Μποναμπάκ και Τσινκουλτίκ. Η πολιτεία έχει ένα από τους μεγαλύτερους πληθυσμούς αυτοχθόνων λαών, με δώδεκα αναγνωρισμένες διαφορετικές εθνικότητες. Μεγάλο μέρος της ιστορίας της πολιτείας επικεντρώνεται στις επαναστάσεις αυτών των λαών. Η πιο πρόσφατη από αυτές ήταν η Επανάσταση των Ζαπατίστας του 1994.

## Δείτε επίσης
* Σύγκρουση στην Τσιάπας

## Παραπομπές


## Εξωτερικοί σύνδεσμοι
* 
* 

Κατηγορία:Πολιτείες του Μεξικού
Βερακρούς

Η **Βερακρούς**   ΔΦΑ: [beɾaˈkɾus], πλήρες όνομα **Βερακρούς ντε Ιγνάσιο ντε λα Γιάβε**, (ισπανικά: *Veracruz*, επίσημα *Estado Libre y Soberano de Veracruz de Ignacio de la Llave*) είναι μία από τις 31 πολιτείες του Μεξικού. Η Βερακρούς χωρίζεται σε 212 δήμους. Πρωτεύουσα της πολιτείας είναι η πόλη Χαλάπα και μεγαλύτερη πόλη είναι η Βερακρούς. Άλλες μεγάλες πόλεις είναι οι Κοατσακοάλκος, Κόρδοβα, Μινατιτλάν, Πόσα Ρίκα, Μπόκα ντελ Ρίο και Ορισάμπα. Η πολιτεία έχει πληθυσμό σύμφωνα με την απογραφή του 2010 7.643.194 κατοίκους (2ος μεγαλύτερος).

Η πολιτεία έχει έκταση 71.820 χλμ² (11η μεγαλύτερη). Βρίσκεται στο ανατολικό Μεξικό και αποτελεί σημαντικό μέρος της ακτογραμμής του Μεξικού στο κόλπο του Μεξικού. Συνορεύει στα βόρεια με την πολιτεία Ταμαουλίπας, στα δυτικά με την πολιτεία Σαν Λουίς Ποτοσί και Ιδάλγο, Πουέμπλα νοτιοδυτικά, Οαχάκα και Τσιάπας στα νότια και Ταμπάσκο στα ανατολικά. Η πολιτεία βρίσκεται ανάμεσα στην Ανατολική Σιέρρα Μάδρε και το Κόλπο του Μεξικού. Μέρος του Πίκο ντε Ορισάμπα, του ψηλότερου βουνού του Μεξικού βρίσκεται στην πολιτεία.

Η Βερακρούς είναι μια από τις οικονομικά σημαντικότερες πολιτείες του Μεξικού. Σημαντικοί οικονομικοί τομείς είναι ο αγροτικός και η παραγωγή πετρελαίου. Οι βιομηχανίες χημικών και πετροχημικών αποτελούν τα 2/3 των εργοστασιακών μονάδων της πολιτείας. Η πόλη Βερακρούς είναι το σημαντικότερο λιμάνι του Μεξικού από άποψη κίνησης.

## Παραπομπές


## Εξωτερικοί σύνδεσμοι
* 

Κατηγορία:Πολιτείες του Μεξικού
Α.Ο. Μεταμόρφωση Βόλου

Ο **Αθλητικός Όμιλος Μεταμόρφωση Βόλου** ήταν ελληνικό αθλητικό σωματείο που δραστηριοποιούνταν στην πόλη του Βόλου, στο Νομό Μαγνησίας, όπου βρισκόταν και η έδρα του, το Κλειστό Γυμναστήριο «Βάκης Παρασκευόπουλος». Διατηρούσε τμήματα καλαθοσφαίρισης όλων των ηλικιακών ομάδων.

## Ιστορική αναδρομή
Ιδρυτές του συλλόγου ήταν ο επί σειρά ετών πρόεδρός του, Απόστολος Κρεμαστάς, ο παλιός έφορος Δημήτρης Γαλάνης και ο νυν πρόεδρος Χρήστος Ντόντης.

Το 1995 ο Απόστολος Κρεμαστάς μαζί με τον Δημήτρη Γαλάνη υλοποίησαν την ιδέα τους για τη δημιουργία μιας νέας δύναμης στον χώρο του Βολιώτικου μπάσκετ. Μαζί τους ακόμη 26 άτομα ίδρυσαν τον σύλλογο. Μετά από λίγο καιρό είχε υπερπλήρεις παιδικές ακαδημίες σε όλα τα τμήματα.

Η ομάδα πήρε το όνομά της από τη συνοικία της Μεταμόρφωσης στον Βόλο, όπου κατοικούσε η πλειοψηφία εκ των ιδρυτών της και τα χρώματά της προς τιμήν της ιστορικής ομάδας μπάσκετ του Άρη Θεσσαλονίκης.

Η  Μεταμόρφωση παίρνει μέρος στο πρωτάθλημα της Γ’ ΕΣΚΑΘ την ίδια, ενώ η πρώτη διοίκηση που εξελέγη στις 28 Δεκεμβρίου του ίδιου έτους αποτελείται από τον Απόστολο Κρεμαστά στην θέση του προέδρου και τους Ηλία Βασιλείου, Δημήτριο Γαλάνη, Εμμανουήλ Φορλίδα, Ηλία Φερέζη, Δημήτρη Χασιώτη, Θόδωρο Γεωργακόπουλο, Χρήστο Ντόντη και Αλέκο Μαγαλιό.

Την αγωνιστική περίοδο 2008-09 η Μεταμόρφωση Βόλου αναδείχθηκε Πρωταθλήτρια ομάδα της Α1 Κατηγορίας Ανδρών της Ε.Σ.ΚΑ.Θ., εξασφαλίζοντας το δικαίωμα ανόδου στις διοργανώσεις εθνικής εμβέλειας.

Αγωνιζόμενη στο Πρωτάθλημα της Γ' Εθνικής Κατηγορίας κατά την περίοδο 2009-10, η ομάδα του Βόλου ολοκλήρωσε τις αγωνιστικές της υποχρεώσεις στην 9η θέση του τελικού βαθμολογικού πίνακα του 1ου Ομίλου Βορρά. Την επόμενη χρονιά, 2010-11, με βελτιωμένες επιδόσεις τερμάτισε στην 3η θέση του ίδιου ομίλου.

Ωστόσο, η άνοδος στη Β' Εθνική δεν βρισκόταν πολύ μακρυά, εφόσον ο σύλλογος την αγωνιστική περίοδο 2011-12 κατέλαβε τη 2η θέση της τελικής βαθμολογικής κατάταξης με 16 νίκες και 4 ήττες και βάσει προκήρυξης ακολούθησε το Φίλιππο Βέροιας στη μεγαλύτερη κατηγορία. Η παραμονή εκεί αποδείχθηκε βραχύβια, εφόσον η Μεταμόρφωση ολοκλήρωσε τις αγωνιστικές της υποχρεώσεις για την περίοδο 2012-13 στην 11η θέση του βαθμολογικού πίνακα με αποτέλεσμα τον υποβιβασμό της.

Η Μεταμόρφωση είχε και γυναικεία ομάδα μπάσκετ. Το 1996 αποφασίστηκε να δημιουργήσει τμήμα για γυναίκες, ωστόσο η πορεία της ήταν σύντομη καθώς λόγω προβλημάτων στελέχωσης αλλά και διάφορων άλλων εμποδίων που παρουσιάστηκαν, μετά από την συμμετοχή της σε τρία τοπικά πρωταθλήματα, σταμάτησε την δραστηριότητα του.

Το 2017 αποφασίστηκε η μετονομασία του συλλόγου σε **Agria Basketball Club**, σηματοδοτώντας έτσι το τέλος της Μεταμόρφωσης Βόλου.

## Παραπομπές



Κατηγορία:Αθλητικοί σύλλογοι Μαγνησίας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις αθλητικών συλλόγων το 1995
Κατηγορία:Ιδρύσεις ομάδων καλαθοσφαίρισης το 1995
Ιλ ντε λα Σιτέ

**Ιλ ντε λα Σιτέ** (γαλλικά: *Île de la Cité*, **Νησί της Πόλης**) ονομάζεται νησίδα στο Σηκουάνα, στο κέντρο του Παρισιού. Είναι μια από τις δυο φυσικές νησίδες του Σηκουάνα (η άλλη είναι η διπλανή νησίδα Ιλ Σαιν-Λουί - Île Saint-Louis). Θεωρείται ότι είναι το αρχαίο κέντρο της πόλης, η ρωμαϊκή Λουτέτια. Ανήκει στο 1ο και το 4ο διαμέρισμα του Παρισιού και σε αυτήν βρίσκεται ο καθεδρικός ναός της Παναγίας των Παρισίων στα ανατολικά και το πρώην παλάτι και φυλακή Κονσιερζερί στα δυτικά του νησιού. Σήμερα το μεγαλύτερο και κεντρικό κομμάτι του Ιλ ντε λα Σιτέ καταλαμβάνουν συγκροτήματα δημοσίων κτιρίων όπως το κτίριο των δικαστηρίων (Palais de justice), το κτίριο της Αστυνομίας (Préfecture de police), το νοσοκομείο Hôtel-Dieu και το Εμπορικό Δικαστήριο (Tribunal de commerce). Ένα μικρό τμήμα στην πιο δυτική πλευρά του νησιού καθώς και το βορειοανατολικό του τμήμα έχει κατοικίες. Ο πληθυσμός του το 2007 ήταν 1168 κάτοικοι.

Κατηγορία:Συνοικίες του Παρισιού
Κατηγορία:Νησιά της Γαλλίας
Κατηγορία:Νησιά του Σηκουάνα
Όχος ντελ Σαλάδο

thumb|250px|Άποψη του Όχος ντελ Σαλάδο
Το **Όχος ντελ Σαλάδο** (ισπανικά: *Nevado Ojos del Salado*) (γράφεται στα ελληνικά και *Όγιος ντελ Σαλάντο*) είναι μεγάλο ηφαίστειο στα σύνορα Χιλής και Αργεντινής. Με ύψος 6.893 μέτρα θεωρείται το ψηλότερο ηφαίστειο στη Γη πάνω από την επιφάνεια της θάλασσας και είναι επίσης η δεύτερη ψηλότερη κορυφή στο δυτικό και νότιο ημισφαίριο μετά την Ακονκάγκουα και η ψηλότερη της Χιλής. Δεν είναι γνωστό πότε εξερράγη για τελευταία φορά αλλά μια μεγάλη έκρηξη έλαβε χώρα πριν 1.000 με 1.500 περίπου χρόνια, ενώ υπάρχουν ανεπιβεβαίωτες πληροφορίες για μια μικρή έκρηξη το 1993. Στο βουνό υπάρχουν ενεργές φουμαρόλες.

Το ηφαίστειο απέχει 20 χιλιόμετρα από ένα αυτοκινητόδρομο ο οποίος διασχίζει τα σύνορα στο πέρασμα Σαν Φρανσίσκο. Το ίδιο το ηφαίστειο είναι σύνθετο και αποτελείται από 38 κρατήρες, δόμους και κώνους. Ένας από αυτούς του κρατήρες στην ανατολική πλευρά του ηφαιστείου περιέχει μια ηφαιστειακή λίμνη διαμέτρου 100 μέτρων, η οποία βρίσκεται σε υψόμετρο 6.390 μέτρα, καθιστώντας την, την ψηλότερη γνωστή μόνιμη λίμνη στη Γη. Το ίδιο το ηφαίστειο είναι επίμηκες στη κατεύθυνση ΒΑ-ΝΔ. Το ηφαιστειακό οικοδόμημα υπερκαλύπτει μια παλιότερη καλντέρα.

Η πρώτη ανάβαση του βουνού πραγματοποιήθηκε το 1937 από τους J. Wojsznis και J. Szczepanski. Η καλύτερη περίοδος για την ανάβαση στο βουνό θεωρείται από το Σεπτέμβριο μέχρι τον Απρίλιο. Η κατασκήνωση βάσης βρίσκεται στη περιοχή Λαγούνα Βέρδε (4.340 μέτρα), ενώ υπάρχει ένα καταφύγιο, χωρίς όμως νερό σε υψόμετρο 5.300 μέτρων. Η ανάβαση μέχρι το Τέχος Ρεφούχιο (5.800 μέτρα) μπορεί να γίνει με αυτοκίνητο. Η ανάβαση απαιτεί λίγες ορειβατικές δεξιότητες.

## Παραπομπές


## Πηγές
*
* Nevados Ojos del Salado  Global Volcanism Program, Smithsonian Institution.

## Εξωτερικοί σύνδεσμοι
* 

Κατηγορία:Ηφαίστεια της Χιλής
Κατηγορία:Ηφαίστεια της Αργεντινής
Κατηγορία:Άνδεις
Γιαδίρα Καρρίγιο

Η **Γιαδίρα Καρρίγιο** (ισπανικά: *Yadhira Carrillo*, γενν. 12 Μαΐου 1973) είναι Μεξικανή ηθοποιός και βασίλισσα της ομορφιάς.

## Βιογραφία
Γεννήθηκε στις 12 Μαΐου 1973, στο Αγουασκαλιέντες του Μεξικού.

Η Γιαδίρα εκλέχτηκε Nuestra Belleza Aguascalientes (*Η ομορφιά του Αγουασκαλιέντες μας*), το μεξικάνικο όνομα της *Μις Αγουασκαλιέντες*, μετά αυτό μπήκε στο Καλλιτεχνικό Εκπαιδευτικό Κέντρο ισπ. Centro de Educación Artística (CEA)

Κατά τη διάρκεια των σπουδών της στο CEA ξεχώρισε ως μία ταλαντούχα και παρακινημένη σπουδάστρια.

## Τηλενουβέλλες
**Palabra de Mujer* (2007–2008) - Φερνάντα Ορτίς ...κύρια ηρωίδα
**Barrera de Amor* (2005–2006) -  Μαρία Τερέσα Γκαλβάν ...κύρια ηρωίδα - ίδιο πρόσωπο
**[[Rubi]]* (2004) – Ελένα Ναβάρρο
**Amarte es mi pecado* (2004) - Λεονόρα "Νόρα" Γκουσμάν Μαδριγάλ δε Όρτα Παλάσιος-Γκαρσία ...κύρια ηρωίδα
**La Otra* (2002) - Καρλότα Γκιγιέν Σάινς / Κορδέλια Πορτουγάλ δε Ιμπάνιες ...κύρια ηρωίδα /κακιά
**El Secreto* (2001) -  Λίδια
**Navidad sin Fin* (2001) (mini) -  Τονίτα
**La Casa en la Playa* (2000) - Χεορχίνα Σάλας
**El Precio de tu Amor* (2000) - Σάντρα Ρανχέλ ...κακιά
**El Niño que vino del Mar* (1999)... Μαγδαλένα δε λα Σολεδάδ  / Σολ / Λένα - ίδιο πρόσωπο
**[[La usurpadora|Más Alla de la Usurpadora]]* (1999) -  Ρακέλ / κακιά
**El Privilegio de Amar* (1998) - Μαρία Χοσέ 
**Te Sigo Amando* (1997) - Τερέσα
**María Isabel* (1997) – Χοσεφίνα

## Εξωτερικοί σύνδεσμοι
* Η Γιαδίρα Καρρίγιο στο IMDb
* Βιογραφία της Γιαδίρα Καρρίγιο στο esmas  
* Βιογραφία της Γιαδίρα Καρρίγιο στην Univision   
* Η ''Γιαδίρα Καρρίγιο'' στο Alma Latina

Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί τηλεόρασης
Κατηγορία:Μεξικανοί τηλεπαρουσιαστές
Κατηγορία:Μεξικανοί παρουσιαστές
Κλάουδια Άλβαρες

Η **Κλάουδια Άλβαρες** (*Claudia Álvarez*) ισπανική  προφορά ΔΦΑ: [ˈklauðja ˈalβaɾes] είναι μεξικάνα ηθοποιός και μοντέλο, γεννημένη στις 6 Οκτωβρίου 1981, στην πόλη του Μεξικού. Το ντεμπούτο της ήταν το 2004 στη σαπουνόπερα *Las Juanas* το 2006 στο ρόλο Χουάνα Προυδένσια.

## Καριέρα
Η Κλάουδια Άλβαρες ξεκίνησε την καριέρα της στις τηλεοπτικές διαφημίσεις το 1995, στην ηλικία των 13, αργότερα πήγε στο πανεπιστήμιο, όπου σπούδασε διαφήμιση, λίγο μετά, η Κλάουδια άφησε το πτυχίο διαφήμισης της να αφοσιωθεί στο παίξιμο. 
Τα έργα της ήταν στη μεξικανική τηλενουβέλα Las Juanas της TV Azteca, όπου έδωσε ζωή σε μια από τις Χουάνας, Χουάνα Προυδένσια. Μετά αυτό έπαιξε την Σοφία στη σαπουνόπερα *Amores Cruzados* της TV Azteca και του Canal Caracol. Το 2010 μπήκε στη Televisa
.

## Φιλμογραφία
### Τηλενουβέλες

### Θέατρο
* *No se si cortarme las venas o dejármelas largas*

## Εξωτερικοί σύνδεσμοι

* Η Κλάουδια Άλβαρες στο IMDb
* Βιογραφία στα Ισπανικά  στο esmas.com
* [Η Κλάουδια Άλβαρες, μια [ηθοποιός] του θεάτρου, φωτογραφία]

Κατηγορία:Μεξικανές μοντέλα
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Αδριάνα Φονσέκα

Η **Αδριάνα Φονσέκα** (*Adriana Fonseca*) ισπανική  προφορά ΔΦΑ: [aðɾiˈana fonˈseka], είναι μεξικανή ηθοποιός, γεννημένη στις 16 Μαρτίου 1979, στη Βερακρούς, Μεξικό. Είναι πιό γνωστή για τους ρόλους της στις τηλενουβέλες της Televisa όπως La usurpadora ως Βερόνικα Σοριάνο (1998), Ροζαλίντα ως Λούσι Πέρες Ρομέρο, Μαριάννα της νύχτας ως Καριδάδ "Τσάτσι" Μοντενέγρο (2003), Contra viento y marea ως Σάντρα Σερράνο, Bajo Las Riendas del Amor ως Μοντσερράτ Λινάρες (2007) και, πρόσφατα, για πρωταγωνιστικό ρόλο της στην επιτυχή τηλενουβελα Corazón Valiente του Telemundo ως Άνχελα Βαλδές (2012).   

Στα 16 έγινε δεκτή στο C.E.A. (Centro de Education Artistica) στο Μεξικό. Κερδίζοντας το βραβείο στο διαγωνισμό "El rostro de El Heraldo de México" (Το πρόσωπο του Heraldo του Μεξικού), συμμετείχε στην σαπουνόπερα *[[La usurpadora]]*. Η Φονσέκα είχε ένα σημαντικό ρόλο στην σαπουνόπερα Ροζαλίντα παίζοντας την μικρή αδελφή της Ροζαλίντα, Λούσι.

## Εξωτερικοί σύνδεσμοι
* Η Αδριάνα Φονσέκα στο IMDb
* Βιογραφία στα Ισπανικά  στο esmas.com

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί τηλεόρασης
Άνα Κλάουδια Ταλανκόν

Η **Άνα Κλάουδια Ταλανκόν** (*Ana Claudia Talancón*, 1 Μαΐου 1980) είναι Μεξικάνα ηθοποιός και μοντέλο.

## Βιογραφία
Η Ταλανκόν γεννήθηκε στο Κανκούν, όπου άρχισε να σπουδάζει ηθοποιία. Αργότερα πήγε στην Πόλη του Μεξικού για να συνεχίσει τις σπουδές της. Από τότε έχει πρωταγωνιστήσει στις διάφορες σαπουνόπερες όπως *Al norte del Corazón*, *Señora*, *Romántica obsesión* (για το οποίο κέρδισε το βραβείο Sol de Oro "Ήλιος του Χρυσού" το 1999 για την καλύτερη νέα ηθοποιό) και *Amor Latino*.

Το ντεμπούτο της στη μεγάλη οθόνη ήταν με την ταινία, *El Cometa*, παίζοντας το χαρακτήρα της Βαλεντίνα, για την οποία προτάθηκε για το βραβείο Αριέλ για την καλύτερη νέα ηθοποιό.
Ο μεγαλύτερος ρόλος της ήταν δίπλα στον Γκαμπριέλ Γκαρσία Μπερνάλ στο *El Crimen del Padre Amaro* (2002) στο ρόλο της Αμέλια, ένα κορίτσι που παίρνει έγκυο από έναν καθολικό ιερέα και πεθαίνει έπειτα μετά από μια άμβλωση στην αυλή.

## Καριέρα

Το 2006, εμφανίστηκε στην *Fast Food Nation* του Richard Linklater ως Κόκο, μια μετανάστρια από το Μεξικό αναγκάζεται να εργαστεί σε ένα εργοστάσιο συσκευασίας κρέατος. Στο ίδιο χρόνο, πρωταγωνίστησε στην ταινία στη μεγάλη οθόνη *Alone with Her* ως ο κύριος χαρακτήρας. Εμφανίστηκε σε άλλες ταινίες όπως *The Virgin of Juarez*, στην οποία έλαβε το βραβείο για την καλύτερη δεύτερη ηθοποιό στο BendFilm φεστιβάλ και *Mujer Albastrina*.

Το 2007, η Ταλανκόν συνήθως αφιέρωσε χρόνο γυρίζοντας ταινίες στη μεγάλη οθόνη όπως *Love in the Time of Cholera* και *El Ultimo Justo*, και όχι σαπουνόπερες.

Το 2008, πρωταγωνίστησε στις ταινίες όπως *One Missed Call*, η οποία προτάθηκε στο Teen Choice Awards, *Arrancame la Vida*, και *Days of Wrath*, συν μια μεξικάνικη τηλεοπτική σειρά.

## Μοντελισμός

Η Ταλανκόν έχει ποζάρει επίσης για διάφορες διαφημίσεις των εσωρούχων και μαγιό όπως Intimissimi.

## Φιλμογραφία

### Τηλεόραση
* *Al norte del corazón* (1997)
* *Señora* (1998)
* *Romántica Obsesión* (1999)
* *Amor Latino* (2000)
* *Lo que callamos las mujeres* (2001)
* *Vale todo* (2002)
* *Tiempo Final* (2004)
* *Terminales* (2008)
* *Dollhouse* (2009)
* *Soy tu fan (2010)
* *Covert Affairs (2012)

## Εξωτερικοί σύνδεσμοι

* Η Άνα Κλάουδια Ταλανκόν στο IMDb
* Βιογραφία στα Ισπανικά  στο esmas.com

Κατηγορία:Μεξικανές μοντέλα
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Άρμεντ Αλίμι

Ο **Άρμεντ Αλίμι** () (γεννηθείς 11 Δεκεμβρίου 1987) είναι Βορειομακεδόνας διεθνής ποδοσφαιριστής με αλβανική εθνικότητα. Αγωνίζεται στη θέση του μέσου.

## Καριέρα
Ξεκίνησε την καριέρα του το 2005 από την Μπασκίμι Κουμανόβο, ομάδα της τότε πρώην Γιουγκοσλαβικής Δημοκρατίας της Μακεδονίας. Αποτέλεσε το νεότερο αρχηγός της ομάδας στην ιστορία της. Το 2007 εντάχθηκε στην άλλη ομάδα της πόλης, Μιλάνο Κουμανόβο. Το 2009 μεταγράφηκε για πρώτη φορά εκτός της χώρας του, αγωνιζόμενος με την κροατική Ίστρα 1961. Το συμβόλαιο του με την Ίστρα τερματίστηκε κοινή συναίνεση το Νοέμβριο του 2011. Το 2012 μετακινήθηκε στην Έρεμπρο. Από τον Ιανουάριο του 2013 αγωνίζεται στη Νέα Σαλαμίνα.

## Εθνική ομάδα
Ο Αλίμι είναι διεθνής με την Εθνική Βόρειας Μακεδονίας έχοντας 9 συμμετοχές. Η πρώτη του συμμετοχή ήταν στα πλαίσια των προκριματικών του Παγκόσμιο Κύπελλο Ποδοσφαίρου 2010 με αντίπαλο την Εθνική Νορβηγίας στο Όσλο. Επίσης, έχει αγωνιστεί με την Εθνική Βόρειας Μακεδονίας U21.

## Παραπομπές


## Εξωτερικοί σύνδεσμοι

*Armend Alimi Προφίλ στο Transfermarkt.de
*Armend Alimi στο Macedonian Football
*Alimi, Armend Προφίλ στο national-football-teams.com
*Armend Alimi Euro 2012

Κατηγορία:Βορειομακεδόνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Μπασκίμι Κουμάνοβο (1947-2008)
Κατηγορία:Ποδοσφαιριστές ΦΚ Μιλάνο Κουμάνοβο
Κατηγορία:Ποδοσφαιριστές ΝΚ Ίστρα 1961
Κατηγορία:Ποδοσφαιριστές Έρεμπρο ΣΚ
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Εθνικής Βόρειας Μακεδονίας
Κατηγορία:Ποδοσφαιριστές Εθνικής Βόρειας Μακεδονίας Κ21
Κατηγορία:Ποδοσφαιριστές Ερμή Αραδίππου
Κατηγορία:Ποδοσφαιριστές ΦΚ Σκεντίγια
Κατηγορία:Ποδοσφαιριστές Α΄ κατηγορίας Κύπρου
Music Box (τραγούδι, Eminem)

Το ***Music Box*** είναι τραγούδι από τον Αμερικανό ράπερ Eminem, που περιέχεται στο άλμπουμ του *Relapse: Refill* του 2009, την επανακυκλοφορία του άλμπουμ του *[[Relapse]]*.

## Περιεχόμενο και παραγωγή
Στο τραγούδι, ο Eminem ραπάρει μέσα από τα μάτια ενός σαδιστή δολοφόνου που παρομοιάζει το θήραμά του με ένα νόστιμο γεύμα. Η παραγωγή του έχει λάβει θετικές κριτικές και έχει χαρακτηριστεί ως «μινιμαλιστική, η οποία αποτελείται απλά από deep bass thump και ένα looping toy-chest's τραγούδι, που παρέχει το τέλειο σκηνικό για την άγρια παράδοση του Eminem». Το Sputnikmusic περιέγραψε το τραγούδι ως ένα λαμπερό, ονειρικό τραγούδι τρόμου.

## Κατάλογος κομματιών
;iTunes digital single

## Charts

## Παραπομπές


Κατηγορία:Τραγούδια του Eminem
Κατηγορία:Τραγούδια του 2009
Κατηγορία:Singles του 2010
Κατηγορία:Singles της Aftermath Entertainment
Λορένα Ερρέρα

Η **Λορένα Χερέρα** ή **Λορένα Ερρέρα** (ισπανικά: Lorena Herrera) είναι Μεξικανή ηθοποιός και μοντέλο, γεννημένη στις 18 Φεβρουαρίου, στο Μασατλάν του Μεξικού.

## Βιογραφία
Η Λορένα μετακόμισε με την οικογένεια της στην Πόλη του Μεξικού, όπου και ξεκίνησε την καριέρα της ως μοντέλο. Έγινε εξαιρετικά επιτυχής στο Μεξικό, και απέκτησε διεθνή φήμη, ποζάροντας για τις διαφημίσεις στο Μεξικό και τη Νότια Αμερική. Ως μοντέλο, κέρδισε το διαγωνισμό "Look of the Year", που απονέμεται στο Μεξικό.

Η Λορένα έχει συμμετάσχει σε περισσότερες από πενήντα ταινίες από τότε που ξεκίνησε την καριέρα της ως ηθοποιός σε σαπουνόπερες.

Η Λορένα έχει παίξει σε πολλές τηλενουβέλες, όπως *Muchachitas, Dos Mujeres, un Camino* και *El Premio Mayor*.

Εισήλθε επίσης στη μουσική βιομηχανία και έγινε τραγουδίστρια.

Η Λορένα Ερρέρα πόζαρε γυμνή για το μεξικάνικο *[[Playboy]]* το 1987 και τον Μάρτιο του 2011 στα 45 της.

## Παραπομπές


## Εξωτερικοί σύνδεσμοι
* Η Λορένα Ερρέρα στο IMDb
* Επίσημη ιστοσελίδα
* Βιογραφία στα Ισπανικά  στο esmas.com
* Η ''Λορένα Ερρέρα'' στο Alma Latina
* Φωτογραφίες και βιογραφία της Λορένα Ερρέρα στο Famosas Mexicanas (Διάσημες Μεξικάνικες)
* Βίντεο της Λορένα Ερρέρα 
* στο MySpace

Κατηγορία:Μεξικανές μοντέλα
Κατηγορία:Μεξικανοί τραγουδιστές
Κατηγορία:Μεξικανές ηθοποιοί κινηματογράφου
Χρηματαγορά

Με τον όρο **Χρηματαγορά** χαρακτηρίζεται γενικά το σύνολο χρηματοπιστωτικών ιδρυμάτων, κανονισμών, καθώς και πρακτικών των οποίων κύριος στόχος είναι η διευκόλυνση οποιασδήποτε "βραχυπρόθεσμης" νόμιμης χρηματοδότησης. Η Χρηματαγορά διαφέρει της Κεφαλαιαγοράς της οποίας στόχος είναι η "μεσομακροπρόθεσμη" χρηματοδότηση. 
Και οι δύο, Χρηματαγορά και Κεφαλαιαγορά αποτελούν μέρη της λεγόμενης Χρηματοπιστωτικής αγοράς.

## Γενικά - Διάκριση
Βασικά αντικείμενα της χρηματαγοράς είναι η δανειοδότηση, η αγορά και η πώληση πλήθους περιουσιακών στοιχείων σε βάθος χρόνου περίπου το έτος (συνηθέστερα 13 μήνες).
Ως τέτοια στοιχεία θεωρούνται εκτός από τα τραπεζογραμμάτια και εκείνα που εύκολα μπορούν να μετατραπούν σε χρήμα, όπως π.χ. βραχυπρόθεσμα χρεόγραφα, επιταγές, τραπεζικές εντολές, έντοκα γραμμάτια, πιστοποιητικά καταθέσεων, υποθήκες, συναλλαγματικές, συμφωνίες επαναγοράς, κ.λπ. Η Χρηματαγορά ανάλογα της έκτασής της διακρίνεται: 
:α) σε **εγχώρια χρηματαγορά**, που αναπτύσσεται εντός μιας χώρας και 
:β) σε **διεθνή χρηματαγορά**, που συμβαίνει μεταξύ χωρών ή διεθνών χρηματοπιστωτικών οργανισμών.

## Μηχανισμός
Γενικά ο μηχανισμός λειτουργίας της χρηματαγοράς είναι ιδιαίτερα περίπλοκος και διαφέρει από χώρα σε χώρα. Παρά ταύτα σ' όλες τις περιπτώσεις η βασική λειτουργία επιτελείται από τους μεσάζοντες που έχοντας πλεόνασμα βραχυπρόθεσμων κεφαλαίων μπορούν να δανείσουν τους έχοντες ανάγκη (δανειολήπτες) με στόχο βέβαια το κέρδος. Η λειτουργία της χρηματαγοράς επιτρέπει την μεταβίβαση μεγάλων χρηματικών ποσών, την μεταφορά τους από τα μέρη που έχουν πλεονασματικά κεφάλαια στα μέρη που έχουν έλλειμμα και έτσι παρέχει ρευστότητα χρηματοδότησης για το χρηματοπιστωτικό σύστημα. Στις περισσότερες χώρες, στις εγχώριες χρηματαγορές, οι κυβερνήσεις συνηθέστερα επεμβαίνουν καθοριστικά στη λειτουργία τους, ενεργώντας άλλοτε ως δανειστές και άλλοτε ως δανειολήπτες, ενώ παράλληλα ανάλογα με την εκάστοτε οικονομική πολιτική τους και τις προτεραιότητες μπορούν να επηρεάσουν την προσφορά του χρήματος καθώς και τα επιτόκια.

Σημαντικότερες χρηματαγορές παγκοσμίως είναι η χρηματαγορά των ΗΠΑ καθώς και η χρηματαγορά του Ηνωμένου Βασιλείου όπου και οι δύο θεωρούνται οι αρχαιότερες. Στους μηχανισμούς αυτών των χρηματαγορών βασίζονται κατά κάποιο τρόπο και οι εγχώριες χρηματαγορές των περισσοτέρων σήμερα χωρών, με κάποιες παραλλαγές.

## Πηγές
* Joan Robinson - John Eatwell "Εισαγωγή στη σύγχρονη Οικονομική" Μεταφρ. Κ. Σοφούλη, Νικηφ. Σταματάκη - Εκδ. Παπαζήση Αθήναι 1975. σελ.433-434.
* Εγκυκλοπαίδεια Πάπυρος Larousse Britannica" τομ.61ος, σελ.256.

## Εξωτερικοί σύνδεσμοι
* 
* 

Κατηγορία:Χρηματοπιστωτική αγορά
Σιδηρές Πύλες (αποσαφήνιση)

Με την ονομασία **Σιδηρές Πύλες** είναι γνωστά, δύο ποτάμια *στενά*:

* Σιδηρές Πύλες Δούναβη, ποτάμιο στενό μεταξύ Ρουμανίας και Σερβίας
* Σιδηρές Πύλες Αξιού, ποτάμιο στενό στη Βόρεια Μακεδονία
Επίσης,

* Ντέμιρ Κάπιγια (Σιδηρές Πύλες), κωμόπολη της Βόρειας Μακεδονίας
* Δήμος Ντέμιρ Κάπιγια, δήμος της Βόρειας Μακεδονίας
Φιλώτας Φλώρινας

Ο **Φιλώτας** είναι οικισμός του δήμου Αμυνταίου, της Περιφερειακής Ενότητας Φλώρινας.

## Γεωγραφικά - ιστορικά στοιχεία
Ο Φιλώτας βρίσκεται σε απόσταση 42 χλμ. νοτιοανατολικά της Φλώρινας και 12 χλμ. νότια του Αμυνταίου, στο βόρειο τμήμα του λεκανοπεδίου Αμυνταίου - Εορδαίας και σε υψόμετρο 570 μέτρα. Η οικονομία του στηρίζεται στη γεωργία, ενώ πολλοί κάτοικοι εργάζονται στον Ατμοηλεκτρικό Σταθμό Αμυνταίου - Φιλώτα που βρίσκεται δίπλα στο χωριό. Ο Μορφωτικός - Πολιτιστικός Σύλλογος Φιλώτα και η Εύξεινος Λέσχη Φιλώτα συμβάλλουν στην πολιτιστική δραστηριότητα του χωριού.

Στην ευρύτερη περιοχή του Φιλώτα διαπιστώθηκε από τα ευρήματα συνεχής κατοίκηση από τη Νεολιθική περίοδο, την εποχή του Χαλκού, την εποχή του Σιδήρου, την Κλασική εποχή, την Ελληνιστική περίοδο και έως τη Ρωμαϊκή περίοδο, στις γύρω θέσεις *"Αμπέλια"*, *"Ορνιθώνες"*, *"Τσαΐρια"*, *"Τούρκου Μύλος"*, *"Λόφος"* κ.α.

Kατά την Τουρκοκρατία ο οικισμός με την ονομασία **Τσαντζιλάρ** κατοικήθηκε από Τούρκους. Με την απελευθέρωση της Μακεδονίας και την ανταλλαγή πληθυσμών που ακολούθησε τη Συνθήκη της Λωζάνης, οι μουσουλμάνοι κάτοικοι προσέφυγαν στην Τουρκία και στο χωριό εγκαταστάθηκαν Έλληνες από την Ανατολική Θράκη (Αυδήμι, Μπογάζκιοϊ και Γιολτζίκι), τον Πόντο (Σούρμενα Όφεως) και Καππαδοκία (Φλογητά Ικονίου). Σήμερα αποτελεί πληθυσμιακό και διοικητικό κέντρο της περιοχής. 

## Διοικητικά στοιχεία
Αναφέρεται επίσημα, μετά την Τουρκοκρατία, με την παλιά του ονομασία *Τσαλτζιλάρ* στο ΦΕΚ 260Α - 31/12/1918 να ορίζεται έδρα της ομώνυμης κοινότητας και το 1927 στο ΦΕΚ 18Α - 01/02/1927 να  μετονομάζεται σε  Φιλώτας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελεί την κοινότητα, που ανήκει στη Δημοτική Ενότητα Φιλώτα Δήμου Φλώρινας και σύμφωνα με την απογραφή 2021 απογράφησαν 1.429 κάτοικοι ενώ με αυτήν του 2011 είχε 1.772 κατοίκους.

## Παραπομπές


Κατηγορία:Δήμος Αμυνταίου
Κατηγορία:Κωμοπόλεις της περιφερειακής ενότητας Φλώρινας
Γιοάχιμ Τάνκε

Ο **Γιοάχιμ Τάνκε** (γερμ. *Joachim Tancke*, ή *Joachim Tanck*, 9 Δεκεμβρίου 1557 - 17 Νοεμβρίου 1609) ήταν Γερμανός λόγιος, ιατρός, ποιητής, αστρονόμος και διευθυντής του Πανεπιστημίου της Λειψίας. Ήταν οπαδός του Παράκελσου και της αλχημίας.

## Βιογραφία
Γεννήθηκε στις 9 Δεκεμβρίου 1557 στο Πέρλεμπεργκ. Σπούδασε στην Λειψία από το 1582 στην «Αρτίστενφακουλτέτ» που ήταν προπαιδευτικός κλάδος για τις υψηλότερες σπουδές της θεολογίας, νομικής ή ιατρικής. Συνέχισε το 1586 με ιατρική και αναγορεύτηκε διδάκτωρ το 1591. Διορίστηκε στις 31 Δεκεμβρίου 1594 καθηγητής της χειρουγικής και της ανατομίας στην Λειψία. Ασχολήθηκε με την αστρονομία και συνδέθηκε με τον Κέπλερ. Ασχολήθηκε επίσης με την αλχημεία, την οποία θεωρούσε συνέχεια της επιστήμης του Παράκελσου. 
Απεβίωσε στις 17 Νοεμβρίου 1609 στην Λειψία.

## Συγγράμματα
ως εκδότης:
* Bernhardi *Chymische Schriften von der Hermetischen Philosophie* vier Teile, Leipzig 1605
* Paul Eck von Sulzbach: Clavis philosophorum
ως συγγραφέας:
* Succincta artis chemica instructio, oder Bericht von der rechten und wahren Alchemey, Leipzig 1605
* Promtuarium Alchemiae zwei Teile; Leipzig 1610, 1612, 1614, 1616

## Παραπομπές


## Πηγές
* U. Benzenhöfer: *Joachim Tancke (1557–1609). Leben und Werk eines Leipziger Paracelsisten*. in: Sepp Domandl (Hrsg.) Paracelsus und Paracelsisten. Vorträge 1984/85 190 Seiten. Salzburger Beiträge zur Paracelsusforschung , Nr. 25

## Εξωτερικοί σύνδεσμοι
* Eintrag im Prignitz-Lexikon 

Κατηγορία:Γερμανοί ποιητές
Κατηγορία:Γερμανοί ιατροί
Κατηγορία:Λόγιοι
Κατηγορία:Γερμανοί αστρονόμοι
Γρανάδα (Νικαράγουα)

Η **Γρανάδα** (ισπανικά: *Granada*) είναι πόλη της Νικαράγουα και πρωτεύουσα του διαμερίσματος Γρανάδα. Σύμφωνα με την απογραφή του 2005, η Γρανάδα έχει πληθυσμό 105.171, ήταν δηλαδή η πέμπτη μεγαλύτερη πόλη της χώρας. Η Γρανάδα είναι πολιτικά και ιστορικά μια από τις σημαντικότερες πόλεις της Νικαράγουα. Η πόλη είναι χτισμένη στις όχθες της λίμνης Νικαράγουα.

Η Γρανάδα ιδρύθηκε στις 8 Δεκεμβρίου του 1524 από τον Ισπανό εξερευνητή Φρανθίσκο Ερνάντεθ ντε Κόρδοβα και είναι η παλαιότερη πόλη στη Νικαράγουα, ενώ θεωρείται και η παλαιότερη αποικιακή πόλη που ιδρύθηκε στην Αμερική, χωρίς να υπολογίζονται τα στρατόπεδα που εξελίχθηκαν σε πόλεις. Η πόλη για πολλά χρόνια έχει αντιπαλότητα με το Λεόν, το οποίο είναι έδρα των φιλελεύθερων, ενώ η Γρανάδα των συντηρητικών. Η φιλονικία των δύο πόλεων οδήγησε την μεταφορά της πρωτεύουσας από το Λεόν στη Μανάγουα, η οποία βρίσκεται ανάμεσα στις δύο πόλεις. Όπως και άλλες πόλεις της Νικαράγουας έχει γίνει πολλές φορές πεδίο μαχών, με αποτέλεσμα τα ιστορικά κτήριά της να έχουν υποστεί εκτεταμένες ζημιές. Η πόλη σήμερα είναι σημαντικός τουριστικός προορισμός και μεγάλο εμπορικό κέντρο της περιοχής. Ο Καθεδρικός Ναός της Γρανάδα διακρίνεται εύκολα στο αστικό τοπίο.

## Παραπομπές


## Εξωτερικοί σύνδεσμοι
* 

Γ
Νορθάμπτον

Το **Νορθάμπτον** (αγγλικά: *Northampton*) είναι πόλη και εμπορικό κέντρο στην περιφέρεια των Ανατολικών Μίντλαντς της Αγγλίας του Ηνωμένου Βασιλείου. Βρίσκεται περίπου 100 χιλιόμετρα βορειοδυτικά του Λονδίνου και 80 χιλιόμετρα νοτιοανατολικά του Μπέρμιγχαμ, χτισμένο στις όχθες του ποταμού *Νενέ (Nene)* και αποτελεί την πρωτεύουσα της ιστορικής κομητείας του Νορθάμπτονσαϊρ. Ο πληθυσμός της, σύμφωνα με την απογραφή του *2011*, είναι 212.015 κάτοικοι.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αγγλίας